**Icelandair: Europas mest punktlige flyselskab i september**

Ifølge de seneste statistikker, foretaget af Sammenslutningen af Europæiske Luftfartsselskaber (AEA), var Islands førende flyselskab, Icelandair, det mest punktlige flyselskab i Europa på sine internationale flyvninger i løbet af september 2012.

Icelandair var det mest punktlige flyselskab i Europa på sine langdistance-flyvninger i september, med 92,5 % af deres flyvninger til tiden. Flyselskabet toppede også listen for mellemlange og korte flyvninger, med 93,9 % af deres flyvninger til tiden.

Ud af de 25 internationale flyselskaber, der var med i statistikken, var 93,5 % af Icelandairs flyvninger til tiden, hvilket sikrede det islandske flyselskab førstepladsen.

Derudover bekræftede dataene om punktlighed, kontrolleret af Sammenslutningen af Europæiske Luftfartsselskaber (AEA) på vegne af sine medlemmer, at Icelandair i øjeblikket topper listen for punktlighed på sine langdistanceflyvninger i 2012, med 90,7 % af sine flyvninger til tiden.

Administrerende direktør i Icelandair, Birkir Hólm Guðnason, kommenterer: ”Punktlighed er en væsentlig del af Icelandairs service, og det er altid en fornøjelse at få en bekræftelse på, hvor godt vi klarer os i forhold til større og mere kendte luftfartsselskaber i Europa. Vi har udvidet vores netværk her på det seneste igennem vores base i Keflavik, og vores personale udførte opgaven på effektiv vis.”

For at booke fly til Island, og for nærmere information om Icelandair, besøg <http://www.icelandair.dk/>.